1 iunie la mare. Bucurie pentru părinţi şi cei mici de Ziua Copilului.
Dacă îţi era dor de mare şi nu ai reuşit să ajungi, îţi arătăm cum arată litoralul românesc. Părinţii se bucură şi ei, la fel şi copiii, de faptul că de azi pot merge la mare. Iulia a venit tocmai din Bacău şi îşi spune cum a fost revederea cu marea.
Iulia a aşteptat cu nebrăbdare ziua de 1 iunie, mai ceva ca un copil. A plecat de aseară din Bacău, nici nu a simţit oboseala unui drum lung de aproape 400 de km. Iţi spune că senzaţia pe care a trăit-o când a văzut marea nu a mai avut-o de mult. Ca ea este şi Daniela care a venit tocmai din Târgu Mureş. Dacă cei mari sărbătoresc ca nişte copii, cei mici sunt şi ei în culmea fericirii.